[επι] νεωποιου χαρμυλου του διαγορου μηνος ηρακλειου [επι] πρυτανειας της μετα μενεκλευς του φορμιωνος [γρ]αμματευοντος διοδοτου του φιλονικου εδοξεν [τη βουλ]η και τωι δημωι γνωμη πρυτανεων ο πριαμε[νο]ς [τ]ην ιερητειαν της αρτεμιδος της περγαιας πα[ρεξ]εται ιερειαν αστην εξ αστων αμφοτερων επι [τρε]ις γενεας γεγενημενην και προς πατρος και προς [μη]τρος η δε πριαμενη ιερασεται επι ζωης της αυτης και θυσει τα ιερα τα δημο[σ]ια και τα ιδιωτικα και ληψεται των θυομενων δημοσιαι αφ εκαστου ιερειου κωλην και τα επι κωληι νεμομενα και τεταρτημοριδα σπλαγχνων και τα δερματα των δε ιδιωτικων ληψεται κωλην και τα επι κωλη νεμομενα και τεταρτημοριδα σπλαγχνων τους δε ταμιας διδοναι τοις πρυτανεσιν εις την θυσιαν της αρτεμιδος εντελεις δραχμας τριακοντα παρασκευαζειν δε την θυσιαν τας γυναικας τας των πρυτανεων λαβουσας το εκ της πολεως διδομενον των πρυτανευοντων τομ μηνα τον ηρακλειον την δε θυσιαν συντελειτω μηνος ηρακλειου δωδεκατηι. εστω δε η ιερεια ισομοιρος εν ταις γυναιξιν των πρυτανεων των θυομενων δημοσιαι ποιεισθω δε η ιερεια καθ εκαστην νουμηνιαν επικουριαν υπερ πολεως λαμβανουσα δρακμην παρα της πολεως εν ω δε μηνι η θυσια [σ]υντελειται η δημοτελης αγειρετω προ της θυ[σι]ας ημερας τρεις επ οικιαν μη πορευομενη ο δε αγερμος εστω της ιερειας κατασκευαται δε η ιερεια και το ιερον ου αν βουληται κατασκευασατω δε και θησαυρον τηι θεωι ενβαλλετωσαν δε οι θυοντες επι μεν τωι τελειωι οβολους δυο επι δε γαλαθεινωι οβολον ανοιγοντων δε οι εξετασται κατ ενιαυτον τον θησαυρον και διδοντων τηι ιερειαι εις τε την επικουριαν και εις ιματισμον και εις σ[-] -μα------------------[-].
GIBM 895